95/78/EY, Euratom: Komission päätös, tehty 13 päivänä maaliskuuta 1995, luvan antamisesta Alankomaille olla ottamatta huomioon eräitä toimiluokkia tai käyttää eräitä likimääräisiä arvioita arvonlisäverosta kertyvien omien varojen perustan laskemiseksi tehdyn päätöksen 90/180/Euratom, ETY, muuttamisesta (Ainoastaan hollanninkielinen teksti on todistusvoimainen)



Virallinen lehti nro L 065 , 23/03/1995 s. 0030 - 0030



KOMISSION PÄÄTÖS, tehty 13 päivänä maaliskuuta 1995, luvan antamisesta Alankomaille olla ottamatta huomioon eräitä toimiluokkia tai käyttää eräitä likimääräisiä arvioita arvonlisäverosta kertyvien omien varojen perustan laskemiseksi tehdyn päätöksen 90/180/Euratom, ETY, muuttamisesta (Ainoastaan hollanninkielinen teksti on todistusvoimainen) (95/78/EY, Euratom) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan atomienergiayhteisön perustamissopimuksen, ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1) ja erityisesti sen 13 artiklan, sekä katsoo, että jäsenvaltioiden liikevaihtoverolainsäädännön yhdenmukaistamisesta - Yhteinen arvonlisäverojärjestelmä: yhdenmukainen määräytymisperuste - 17 päivänä toukokuuta 1977 annetun neuvoston direktiivin 77/388/ETY (2), jäljempänä "kuudes direktiivi" - 28 artiklan 3 kohdan mukaisesti jäsenvaltiot voivat edelleen vapauttaa veroista tietyt toimet tai verottaa niitä, ja nämä toimet on otettava huomioon arvonlisäverosta (alv) kertyvien omien varojen perustaa määriteltäessä, jäsenvaltioille annettu mahdollisuus jatkaa eräiden kuudennen direktiivin liitteissä E ja F tarkoitettujen toimien verottamista tai niiden vapauttamista veroista on kumottu 1 päivästä tammikuuta 1990 neuvoston direktiivin 89/465/ETY (3) 1 artiklan 1 kohdan 1 alakohdan ja 2 kohdan a alakohdan mukaisesti; ja tämän vuoksi on aiheellista peruuttaa komission tätä tarkoitusta varten antamat luvat arvonlisäverosta kertyvien omien varojen perustan määräämiseksi, Alankomaiden osalta komissio on tehnyt asetuksen (ETY, Euratom) N:o 1553/89 pohjalta päätöksen 90/180/Euratom, ETY (4), jolla Alankomaille annetaan lupa tilivuodesta 1989 alkaen olla ottamatta huomioon tiettyjä toimiluokkia ja käyttää tiettyjä likiarvioita arvonlisäverosta kertyvien omien varojen perustan laskemiseksi, Alankomaat verottaa 1 päivästä tammikuuta 1993 alkaen kuudennen alv-direktiivin liitteessä F olevassa 11 kohdassa tarkoitettuja toimia; tämän vuoksi olisi peruutettava tätä tarkoitusta varten annettu lupa mainitusta päivämäärästä alkaen, ja omia varoja käsittelevä neuvoa-antava komitea on hyväksynyt kertomuksen, johon on kirjattu komitean jäsenten lausunnot tästä päätöksestä, ON TEHNYT TÄMÄN PÄÄTÖKSEN: 1 artikla Kumotaan päätöksen 90/180/Euratom, ETY 2 artiklan 4 kohta 1 päivästä tammikuuta 1993 alkaen tehtyjen toimenpiteiden osalta. 2 artikla Tämä päätös on osoitettu Alankomaiden kuningaskunnalle. Tehty Brysselissä 13 päivänä maaliskuuta 1995. Komission puolesta Erkki LIIKANEN Komission jäsen (1) EYVL N:o L 155, 7.6.1989, s. 9 (2) EYVL N:o L 145, 13.6.1977, s. 1 (3) EYVL N:o L 226, 3.8.1989, s. 21 (4) EYVL N:o L 99, 19.4.1990, s. 30